కుంజా సత్యవతి

కుంజా సత్యవతి (1971 ఆగస్టు 1 - 2023 అక్టోబరు 15) తెలంగాణ రాష్ట్రానికి చెందిన రాజకీయ నాయకురాలు. ఉమ్మడి ఆంధ్రప్రదేశ్ లో భారతీయ జాతీయ కాంగ్రెస్ తరపున భద్రాచలం శాసనసభ నియోజకవర్గం నుండి 2009లో ప్రాతినిథ్యం వహించింది.

జననం - విద్యాభ్యాసం 
సత్యవతి 1971, ఆగస్టు 1న శూలం కృష్ణ, సీతమ్మ దంపతులకు భద్రాచలం మండలం లోని వరరామచంద్రపురం లో జన్మించింది. 10వ తరగతి వరకు చదువుకుంది.

వివాహం - పిల్లలు 
1988, ఆగస్టు 8న కుంజా ధర్మారావుతో సత్యవతి వివాహం జరిగింది. వీరికి ఇద్దరు పిల్లలు (సంతోష్ కుమార్, విశ్వశాంతి)

రాజకీయరంగ ప్రస్థానం 
సీపీఎం పార్టీ ద్వారా ఆమె రాజకీయ ప్రస్థానాన్ని మొదలు పెట్టింది. 1991లో భద్రాచలం ఎంపిపిగా ఎన్నికయింది. 2009లో భద్రాచలం ఎమ్మెల్యేగా భారత జాతీయ కాంగ్రెస్ టికెట్‌పై ఎన్నికయింది. అసెంబ్లీ మహిళా, శిశు సంక్షేమ శాఖ కమిటీ, ఎస్టీ కమిటీ, ఎంప్లాయిమెంట్ ఇన్ ప్రాస్ట్రక్చర్ స్టాండింగ్ కమిటీలకు సభ్యురాలుగా పనిచేసింది. అనంతరం, భారతీయ జనతా పార్టీలో చేరింది.

మరణం 
కుంజా సత్యవతి (52) గుండెపోటు కారణంగా 2023 అక్టోబరు 15న భద్రాచలంలోని తన నివాసంలో తుదిశ్వాస విడిచింది.

మూలాలు

ఇతర లంకెలు 
 యూట్యూబ్ లో కుంజా సత్యవతి ఇంటర్వ్యూ

తెలుగుదేశం పార్టీ రాజకీయ నాయకులు
1971 జననాలు
2023 మరణాలు
తూర్పు గోదావరి జిల్లా మహిళా రాజకీయ నాయకులు
ఖమ్మం జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు
ఖమ్మం జిల్లా (సంయుక్త ఆంధ్రప్రదేశ్) నుండి ఎన్నికైన మహిళా లోక్‌సభ సభ్యులు
ఆంధ్రప్రదేశ్ శాసన సభ్యులు (2009)